బోరబండ

బోరబండ, తెలంగాణ రాష్ట్ర రాజధాని హైదరాబాదులోని ఒక నివాస ప్రాంతం. ఈ ప్రాంతం ఎర్రగడ్డ, కూకట్‌పల్లి, జూబ్లీ హిల్స్, మాదాపూర్‌ ప్రాంతాలకు దగ్గరగా ఉంది.

 పరిపాలన 
ఇది హైదరాబాదు మహానగరపాలక సంస్థ లోని వార్డు నంబరు 103 లో ఉంది.

 సమీప ప్రాంతాలు 
రాధాకృష్ణ నగర్, ఎన్.ఆర్.ఆర్. పురం, పద్మావతి నగర్, రాజానగర్, మోతీనగర్, కార్మిక నగర్, కళ్యాణ్ నగర్ మొదలైన ప్రాంతాలు బోరబండకు సమీపంలో ఉన్నాయి.

 ప్రార్థనా స్థలాలు 
ఇక్కడ సాయిబాబా దేవాలయం, దుర్గా దేవాలయం, శివాలయం, ఆంజనేయస్వామి దేవాలయం, పీలీ దర్గా, నూర్ మసీదు, మెథడిస్ట్ చర్చి మొదలైన ప్రార్థనా స్థలాలు ఉన్నాయి.

 ఉత్సవాలు 
తెలంగాణ రాష్ట్ర పండుగ బోనాల పండుగ సందర్భంగా బోరబండ పుట్టనాగులమ్మ, ఎల్లమ్మ తల్లి ఆలయంలో ఉత్సవాలు జరుగుతాయి.

 రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బోరబండ నుండి నగరంలోని ఇతర ప్రాంతాలకు బస్సు సౌకర్యం ఉంది. హైదరాబాదు ఎం.ఎం.టి.ఎస్ ఆధ్వర్యంలో బోరబండ రైల్వే స్టేషను నుండి ఫలక్‌నామా రైల్వే స్టేషను, లింగంపల్లి రైల్వే స్టేషను, నాంపల్లి రైల్వే స్టేషనులకు రైలు సౌకర్యం ఉంది.

 మూలాలు